TOIMINTASUUNNITELMA VUODELLE 2016

KNV:n Uskollisuuden Killan tavoitteena on ylläpitää voimistelun parissa syntynyttä ystävyyttä. Toiminnan periaatteena on yhteenkuuluvuus, ystävyys ja toisista huolehtiminen.

U-Kilta kokoontuu kerran kuussa keskiviikkoisin Hyvinvointikeskuksessa, syksyisin ja keväisin järjestetään iltatilaisuudet kynttiläseremonioin. Syksyn iltakiltaa vietetään myös vuoden aikana pyöreitä vuosia täyttäneitä juhlien. Kiltalaiset osallistuvat pääseuran järjestämiin jumppiin kuntonsa mukaan. Ikiliike-tunnit tarjoavat edelleen mahdollisuuden monipuoliseen voimisteluun ikääntymisen tuomista rajoitteista huolimatta. Kiltalaiset käyvät tervehtimässä aika ajoin palvelutaloissa asuvia kiltasisaria. Tehdään retkiä ja ulkoillaan Keravan ympäristössä, käydään teatterissa tai konsertissa sekä kevät että syyskaudella. Pyritään saamaan kokouksiin luennoitsijoita, tuote- tai palvelu-esittelijöitä ja muita esiintyjiä.

Osallistutaan pääseuran ja Keravan liikuntatoimen senioreille kohdistamiin tapahtumiin. Mahdollisuuksien mukaan kiltalaiset osallistuvat Voimisteluliiton kiltalaisille suunnattuihin tapahtumiin ja vuosittaiseen valtakunnalliseen Kiltapäivään. Pidetään edelleen yhteyttä Uudenmaan sisarkiltoihin ja järjestetään vuoden 2016 kiltaparlamentti. Mäntsälään 2015 perustettu uusi Uskollisuuden Kilta kasvattaa kiltaparlamentin piiriä kuuteen kiltaan.

Vapaaehtoistoimintaa Hopeahovin virkistystoiminnassa yllä pidetään, jatketaan emännöintiä Hyvinvointikeskuksen kahviossa ja hoivaosasto Helmiinan asukkaiden ulkoiluttamista säiden salliessa ja henkilökunnan toiveet huomioiden. U-Kilta on edelleen mukana kaupungin vanhustyön vapaaehtoisten verkostotoimijoissa.

U-Killan emännistö (johtokunta)

- kiltamuori Raina Lempinen elinikäinen

- puheenjohtaja, kiltaäiti Lea Särkivuori 2016-2018

- varapuh. kiltaemäntä ja jäsenkirjuri Marja-Liisa Marviala 2016-2018

- siht. muistiinmerkitsijä Riitta Passi 2014-2016

- rahastonh. raha-arkunvartija Riitta Adler 2015-2017

U-Killan kunniakiltamuori on Edith Sanmark.

Pääseuran ja U-Killlan yhteyshenkilönä, kiltavastaavana, toimii seuran hallituksen jäsen Marja-Liisa Marviala.

Uskollisuuden Killan kokouksissa pidetään arpajaisia toiminnan tukemiseksi.

Kiltamaksu vuodelle 2016 on 5 €, joka maksetaan seuran jäsenmaksun yhteydessä. Seuran jäsenmaksu kiltalaisille perustuu seuran syyskokouksen päätökseen.

*Hyväksytty Uskollisuuden Killan kokouksessa* 18.11.2014